కామెరూన్
కెమెరూన్ వైశాల్యం 4,75,442 చదరపు మీటరు (183,569 చ.మీ.). కామెరూన్ వైశాల్యపరంగా ప్రపంచంలో 53 వ అతిపెద్ద దేశంగా ఉంది. ఇది స్వీడన్ దేశం, కాలిఫోర్నియా రాష్ట్ర కంటే కొంచం అధికంగా ఉంటుంది. కామెరూన్ పాపువా న్యూ గినియాకు పరిమాణంలో సమానంగా ఉండవచ్చు. ఈ దేశం మధ్య, పశ్చిమ ఆఫ్రికాలో ఉంది. కామెరూన్ 1 ° - 13 ° ఉత్తర అక్షాంశాల మధ్య, 8 ° - 17 ° తూర్పు రేఖాంశం మద్య ఉంటుంది. అట్లాంటిక్ మహాసముద్రం 12 నాటికల్ మైళ్ళ ప్రాంతం కెమరూన్ నియంత్రణలో ఉంది.
కామెరూన్
కామెరూనులో 230 - 282 వేర్వేరు స్థానిక జాతులు, భాషా సమూహాలలకు చెందిన ప్రజలు దేశం అంతటా విస్తరించి ఉన్నారు. ఆదాంవ పీఠభూమి ప్రాంతం ఉత్తర, దక్షిణ విభాగాలకు కూడలిగా ఉంది. ఉత్తరప్రాంతంలో సుడానీసు ప్రజలు అధికంగా మధ్యభాగాలు, ఉత్తర లోతట్టు ప్రాంతాలలో నివసిస్తుంటారు. ఉత్తర కామెరూన్ అంతటా ఫులని ప్రజలు విస్తరించి ఉన్నారు. సరస్సు చాద్ సమీపంలో కొద్ది సంఖ్యలో శూవా అరబ్లు నివసిస్తున్నారు. దక్షిణ కెమరూనులో బంటూ మరియు సెమీ బంటు భాషలు మాట్లాడే ప్రజలు నివసిస్తుంటారు. బంటు-మాట్లాడే సమూహాలు తీర, భూమధ్యరేఖ ప్రాంతాలలో నివసిస్తుంటారు. సెమీ బంటు భాషను మాట్లాడేవారు పాశ్చిమప్రాంతాలలోని పచ్చిక మైదానాలలో నివసిస్తారు. 5,000 గీలే, బకా పిగ్మీ ప్రజలు ఆగ్నేయ, తీరప్రాంత వర్షారణ్యాలను తిరుగుతూ రోడ్డు పక్కన చిన్న స్థావరాలలో నివసిస్తుంటారు. నైజీరియన్లు అతిపెద్ద విదేశీయ సమూహంగా ఉన్నారు.
2007 లో కామెరూన్ సుమారు 97,400 మందికి ఆశ్రయం ఇచ్చింది. వీరిలో 49,300 మంది సెంట్రల్ ఆఫ్రికన్ రిపబ్లిక్ (యుద్ధం ద్వారా అనేకమంది పశ్చిమ యుద్ధాలు), 41,600 చాడుకు చెందినవారు, నైజీరియాకు చెందినవారు 2,900 మంది ఉన్నారు. 2005 నుండి సెంట్రల్ ఆఫ్రికన్ బందిపోట్లు కెమెరోనియన్ పౌరులను కిడ్నాపు చేయడం అధికరించింది.2014 మొదటి నెలల్లో సెంట్రల్ ఆఫ్రికన్ రిపబ్లిక్కులో తలెత్తిన హింసాకాండ నుండి తప్పించుకుని వేలమంది శరణార్థులు కెమరూను చేరుకున్నారు.